Mīkstā cietpiene
Mīkstā cietpiene (latīņu: Crepis mollis) ir kurvjziežu dzimtas augu suga ar diezgan šauru izplatības areālu Centrāleiropā. Latvijā suga sastopama reti, pārsvarā valsts centrālajā daļā. Latviju šķērso sugas vienlaidu izplatības ziemeļu robeža, un suga ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 2. kategorijā. Nelielas grupas krūmainās pļavās, grāvju malās un mežmalās.